kardosdrur/scandi-wiki huggingface dataset:
Grigorij Kotosjikhin

Grigorij Karpovitj Kotosjikhin (russisk: Григорий Карпович Котошихин), født omtrent 1630, død 1667, var en russisk diplomat og samfundsskildrer. 

Kotosjikhin var oprindelig kancelliskriver i Moskva under tsar Aleksej Mikhajlovitj og medvirkede blandt andet ved diplomatiske forhandlinger med Sverige. Fra Rusland kom han, under omstændigheder, der ikke fuldt ud er opklarede, til Polen, og søgte derfra 1666 til Sverige, hvor han gik i regeringens tjeneste og antog navnet Ivan Aleksander Selitski. Han slog sig ned i Stockholm, fandt støtte hos rigets kansler grev Magnus Gabriel de la Gardie og gjorde sig nyttig ved sit nøje kendskab til Rusland, men allerede 1667 måtte han på grund av et i hidsighed forøvet mord lade livet på retterstedet. 

Opmuntret af kansleren havde Kotosjikhin dog forinden fået tid til at nedskrive en skildring på russisk af de indre forhold i det moskovitiske rige. Dette skrift, som han kaldte O Rossii v carstovanie Aleksěja Michajloviča, er en værdifuld kilde til Ruslands historie før Peter den Store. Det blev i sin tid oversat på latin og svensk, men først 1837 fandtes Kotosjikhins manuskript i Uppsala universitetsbibliotek og udgaves på russisk af den kejserlige arkæografiske kommission 1840 (4. udgave 1906). Det er inddelt i 13 kapitler, hvori fortælles lidenskabsløst og ærligt om rigets hele ordning og styrelse. Kotosjikhins egen kloge dom og lette ironi skinner dog ofte igennem. Alt i alt giver det et trøstesløst billede af det åndelige mørke, den store råhed og uredelighed, som dengang herskede i Rusland.

Kilder
Kotoschichin, Grigorij Karpovitsch i Salmonsens konversationsleksikon 2. udgave (1915–1930).

Diplomater fra Rusland
Still Believing

Still Believing er debutalbummet fra den danske sanger og sangskriver Erann DD, der blev udgivet den 28. november 2000. Det toppede den danske album-hitliste i starten af 2001, og har solgt mere end 125.000 eksemplarer. Albummet indeholder to coverversioner: "I Wanna Wake Up With You" blev oprindeligt fremført af den jamaicanske sanger i Boris Gardiner i 1986, mens "I Can't Go for That" oprindeligt blev fremført af den amerikanske popduo Hall & Oates i 1981.

Trackliste

Hitlisteplacering

Referencer

Eksterne henvisninger 
 Still Believing på Discogs

Album fra 2000
Erann DD-album
Ali al-Rida

ʿAlī ibn Mūsā ibn Jaʿfar (al-Ridā) (Arabisk: علي بن موسى الرضا) (født 765-770 – døde 818) var den ottende imām i den shiitiske tolver-gren.

ʿAlī al-Ridā blev født i Medina mellem 765 og 770. Hans mor var en nubisk umm walad (konkubine der har født et barn til sin herre). I den største del af hans liv spillede han ikke nogen politisk rolle, men var kendt for sin fromhed og lærdom. Han viderebragte traditioner fra sin far og fra ʿUbayd Allāh b. Artāh og det vides at han udstedte kendelser (fatwaer) i Profetens Moské (Masjid al-Nabawī) i Medina. Hans første politiske optræden fandt sted i 816, da den abbasidiske kalif al-Maʾmūn kaldte ham til byen Marw og udnævnte ham som arving til kalifatet, hvorved han fik sit tilnavn al-Ridā. Det vides at al-Ridā var tilbageholdende over for denne udnævnelse men gav efter kaliffen insisteringer. De abbasidiske og shiitiske prinser og fremtrædende personer svor derefter troskab (bay'a) til den nye arving, som var klædt i grønt. Efterfølgende blev de sorte abbasidiske uniformer og flag erstattet med grønne over hele landet. De fleste abbasidiske guvernører svor troskab til al-Ridā, med undtagelse af Ismāʿīl b. Jaʿfar i Basra. Selvom shiiter var glade for denne nyhed, var der også massiv modstand mod dette i f.eks. Baghdad. Baggrunden for denne modstand skyldtes primært ønsket om at flytte hovedstaden fra Baghdad til Marw. Modstanderne udnævnte derfor deres egen kalif blandt de abbasidiske prinser i Baghdad.

Derefter rejste kalif al-Maʾmūn sammen med bl.a. ʿAlī al-Ridā til Baghdad i 818. Både ʿAlī al-Ridā og kaliffens bror, Fadl b. Sahl døde under rejsen i byen Tus og selvom al-Maʾmūn offentligt sørgede for al-Ridās død, har shiitiske traditioner hævdet at kaliffen havde dræbt al-Ridā ved at forgifte ham. al-Ridā blev herefter begravet i byen Tus, som i dag har hedder Mashhad, opkaldt efter Imām ʿAlī al-Ridās helligdom (Mashhad).

Referencer 

Shia-islam
Muslimer
Muhammad al-Taqi

Muhammad ibn ʿAlī ibn Mūsā (al-Taqī) (Arabisk: الإمام محمد التقي الجواد) (født 811 – døde 834-835) var den niende imām i den shiitiske tolver-gren.

Muhammad al-Taqī blev født i juni 811 (ramadan 195 AH) i hans bedstefars ejendom nær Medina. Hans mor var en nubisk konkubine ved navn Sabīka. Hun siges at være i familie med Māriya al-Kibtiyya, som var Profeten Muhammeds konkubine, og mor til hans søn Ibrāhīm. Ifølge nogle kilder, var hendes oprindelige navn Durra og hun blev ifølge disse kaldt al-Khayzurān af sin svigerfar Imām ʿAlī al-Ridā.

al-Taqī blev, efter sin fars død i 818, imām i en alder af 7 år. Som barn måtte han indgå i et arrangeret ægteskab med Umm al-Fadl, datteren af den abbasidiske kalif al-Maʾmūn. Det faktiske ægteskab fandt dog først sted i år 830. Men det lader til, at al-Taqī var blevet nødsaget til at indgå dette ægteskab, da det rapporteres at han foretrak sine konkubiner frem for Umm al-Fadl, og det vides også at hans spirituelle efterfølger, ʿAlī al-Naqī, blev født af en af disse konkubiner.

Imām Muhammad al-Taqī døde i Baghdad i slutningen af år 835.

Referencer 

Shia-islam
Imamer
Ali al-Naqi

ʿAlī ibn Muhammad ibn ʿAlī (al-Naqī) (Arabisk: الإمام علي النقي) (født 828-829 – døde 868) var den tiende imām i den shiitiske tolver-gren.

ʿAlī al-Naqīs mor var formentligt en umm walad (konkubine der har født et barn til sin herre) fra Maghreb, kaldt Sumāna eller Sūsan. Han blev født i Medina og blev, som sin far, også imām i en meget tidlig alder. Han levede fredeligt i Medina, indtil al-Mutawakkil i tiltrådte som kalif i 847, som førte en anti-shiitisk politisk.

Hans bāb menes ifølge nogle shiiter at være Muhammad ibn ʿUthman al-ʿAmrī, mens andre mener, at det var Muhammad ibn Nusayr al-Namīrī.

Da kalif al-Mutawakkil i ca. 848 hørte, at imāmen var beskæftiget med nogle oprørske aktiviteter, sendte han en mand af sted til Medina, for at ledsage imamen til Sāmarrāʿ. I denne sammenhæng vides det, at ʿAlī al-Naqī vandt kaliffens respekt, og blev derfor skånet fra at blive forulempet, men blev dog holdt under overvågning. Imām ʿAlī al-Naqī var meget agtet for sin fromhed og beskedenhed. Han blev boende i Sāmarrāʿ indtil hans død i 868 og blev derefter begravet i sit eget hus. Ifølge shiitisk tradition, blev ʿAlī al-Naqī forgiftet af kaliffen.

Referencer 

Shia-islam
Imamer
Cembrit

Cembrit A/S - nu Swisspearl Danmark A/S - er en af de største europæiske producenter af byggematerialer til tag og facade i fibercement, også til beklædning af indvendige vægge og vindspærreplader til bygningskonstruktioner. Cembrit har sine rødder i Danmark og har siden 1927 fremstillet fibercementen til både nybygnings- og renoveringsprojekter.

D. 1. april 2023 skiftede virksomheden navn til Swisspearl Danmark A/S.

Historie 
I 1910 bestilte den russiske zar tre anlæg til produktion af fibercement hos FLSmidth & Co. Den russiske revolution brød ud i 1917, før udstyret var afsendt. Et af de pakkede anlæg lå på lager hos FLSmidth & Co. i 13 år, før selskabet besluttede at starte eget datterselskab til produktion af fibercementprodukter. Dansk Eternit-fabrik i Aalborg startede produktionen i 1927.

I 1938 blev navnet "Cembrit"  varemærke for selskabets eksportaktiviteter. Det stammer fra Cimbri, kimbrerne en stamme fra Himmerland, som omkring 100 f.Kr. nåede Italien og erobrede store dele af Europa.

Indtil 1980'erne voksede Dansk Eternit-fabrik gennem opkøb af andre fibercementfabrikker og distributører. Navnet blev ændret fra Dansk Eternit til Cembrit i 2008 og har i dag datterselskaber i 20 lande. Hovedsædet ligger efter sammenlægningen med Swisspearl nu i Niederurnen i Schweiz.

I 2014 blev Cembrit opkøbt af den svenske kapitalfond Solix Group AB. 
I sommeren 2022, blev det officielt, at Cembrit-koncernen var blevet opkøbt af den schweiziske fibercementproducent Swisspearl.

D. 1. april 2023 skiftede virksomheden navn til Swisspearl Danmark A/S.

Produktion 
Produktionen af fibercementprodukter foregår i Finland, Tjekkiet, Polen og Ungarn.

Efter sammenlægningen med Swisspearl er der nu også produktion i henholdsvis Schweiz, Østrig og Slovenien.

Referencer 

Etableret i 1927
Grossistvirksomheder i Danmark
Virksomheder i Aalborg
FLSmidth
Byggematerialeproducenter i Danmark
Hasan al-Askari

Hasan ibn ʿAlī ibn Muhammad (al-ʿAskarī) (Arabisk: الإمام الحسن بن علي العسكري) (født 844-847 – døde 873-874) var den ellevte imām i den shiitiske tolver-gren.

Hasan al-ʿAskarī fik sit tilnavn fra byen ʿAskar Sāmarrā, men blev født i Medina i 844 eller 847. Hans mor var en umm walad der ifølge forskellige kilder hed Hudayth, Sūsan eller Salīl. Hasan al-ʿAskarī kom til Sāmarrā med sin far i ca. 848 og fortsatte derefter livet i denne by. Selvom han levede et indespærret og meget tilbagetrukket liv, blev han holdt under konstant overvågning i alle seks år af hans imāmat og blev også på et tidspunkt fængslet af den abbasidiske kalif al-Muʿtamid. Han blev ifølge nogle kilder syg d. 25. december 873 og døde syv dage senere, hvorefter han blev begravet i sit hus, ved siden af sin far. Andre kilder hævder dog, at Hasan al-ʿAskarī var blevet forgiftet af al-Muʿtamid.

Hans bāb menes ifølge nogle at være ʿUthmān b. Saʿīd, mens andre mener det var Muhammad ibn Nusayr al-Namīrī.

Referencer 

Shia-islam
Imamer
Muhammad al-Mahdi

Muhammad ibn Hasan ibn ʿAlī (al-Mahdī) (Arabisk: الإمام محمد ابن الحسن المهدى) (født 869-872 – okkultation 941) var den tolvte og sidste imām i den shiitiske tolver-gren.

Forskellige kilder er enige om at Muhammad al-Mahdī blev født en 15. shaʿbān, men der hersker uenighed om året, som angives som henholdsvis 869, 872 eller 875. Ifølge de ældste kilder, var hans mor en umm walad, der hed Narjis.

Ifølge tolver-shiismen, forsøgte Hasan al-ʿAskarī så vidt muligt at skjule det faktum, at han havde en søn, på grund af den hårde ʿabbāsidiske forfølgelse. Derfor var det kun nogle få udvalgte tilhængere som fik lov til at møde al-Mahdī. Og det er også af samme grund, at al-Mahdī gik i okkultation umiddelbart efter sin fars død i 873-74. Denne okkultation kaldtes Den Lille Okkultation (al-ghayba al-kasīra eller al-ghayba al-sughrā). Under denne periode drev Muhammad al-Mahdī sin funktion som imām via sine talsmænd. Det var igennem disse talsmænd at imāmen holdt kontakt med sine tilhængere og omverdenen. Da den sidste talsmand gik bort i 941, blev dette begyndelsen på den endelige og Store Okkultation (al-ghayba al-kubrā), hvilken ifølge tolver-shiiterne vil fortsætte indtil den tolvte imāms tilbagevenden til Dommedagen.

Referencer 

Shia-islam
Imamer
Hasan

Hasan kan referere til flere artikler:

 Hasan ibn Ali – den anden shiitiske imām ifølge tolver-shiismen.
 Hasan Dağı – et bjerg i Tyrkiet.
Theodor Fenger

Rasmus Theodor Fenger (født 2. november 1816 på Christianshavn, død 2. februar 1889 i Hvedstrup) var en dansk præst, bror til P.A., C.E. og J.F. Fenger.

Fenger blev student 1833, cand. theol. 1839, hvorefter han levede som lærer i København, kun afbrudt 1843-44, da han var i Rom som lærer for Thorvaldsens dattersøn.

1845 begyndte han sammen med C.J. Brandt udgivelsen af Dansk Kirketidende, hvilken virksomhed blev afbrudt, da han 1853 blev sognepræst for Åle og Tørring i Aarhus Stift.

1863 blev han sognepræst for Hyllested, Venslev og Holsteinsborg på Sjælland og 1872 for Hvedstrup og Fløng ved Roskilde, i hvilket embede han døde.

Sammen med C.J. Brandt udgav han de 3 første bind af Christiern Pedersens danske skrifter (1850-53); han var medlem af det udvalg, der udarbejdede det første autoriserede tillæg til Roskilde Konvents Salmebog.

Kilder

Eksterne henvisninger 

 

Præster fra Danmark
Danskere i 1800-tallet
Theodor
Leggo

Leggo (på dansk Jeg læser) er en Italiensk avis og var den første gratisavis der i 2001 begyndte sin udgivelse i Italien produceret af Caltagirone Editore (der er ejet af Francesco Gaetano Caltagirone).

Den trykkes i 15 lokale udgaver i byerne Rom, Milano, Torino, Napoli, Bologna, Firenze, Padua, Venedig, Verona, Bari, Genova, Como, Bergamo, Brescia og Varese, med et samlet oplag på 1.050.000. (2008).

Aviser fra Italien
Etableret i 2001
Johannes Ferdinand Fenger

Johannes Ferdinand Fenger (født 30. marts 1805 på Christianshavn, død 9. maj 1861 i Høje Taastrup) var en dansk præst og teologisk forfatter, broder til Peter Andreas, Carl Emil og Rasmus Theodor Fenger.

Fenger, hvis fader var præst ved Vor Frelsers Kirke, blev 1821 student, cand. theol. 1825, fik 1827 universitetets guldmedalje for en kirkehistorisk afhandling og året efter den teologiske licentiatgrad, hvorefter han i 3 1/2 år opholdt sig på studierejse i Tyskland, Frankrig, Schweiz, Italien, Grækenland og Tyrkiet.

Efter at han 1833 uden held havde konkurreret om et professorat ved det teologiske fakultet, hvortil C.T. Engelstoft blev foretrukken, blev han sognepræst for Lynge og Vester Broby ved Sorø. Her vakte han et rigt kirkeligt liv, og som medlem af det sydvestsjællandske broderkonvent udøvede han en stor indflydelse på flere af sine embedsbrødre, hvis opland blev kaldt for det hellige Land.

I 1854 forflyttedes han til Høje Taastrup Sogn, hvor han virkede til sin død. Fenger var fra 1836 formand for Det Danske Missionsselskab, 1842-51 redaktør af "Dansk Missionsblad", 1843 udgav han en historisk skildring af Den Trankebarske Mission. Sammen med Vilhelm Birkedal udgav han den meget læste prædikensamling Vidnesbyrd fra Herrens Hus (1847).

Han var medstifter af Roskilde Præstekonvent og af Selskabet for Danmarks Kirkehistorie og var medlem af det udvalg, som udarbejdede Roskilde Konvents Salmebog. I den 1853 nedsatte Kirkekommission som også andre steder var han som en discipel af Grundtvig talsmand for kirkelig frihed.

Kilder

Eksterne henvisninger 
 

 

Præster fra Danmark
Riddere af Dannebrog
Johannes Ferdinand
Danskere i 1800-tallet
Personer fra København
Modtagere af Københavns Universitets guldmedalje
Redaktører fra Danmark
J.F. Fenger

J.F. Fenger kan henvise til flere personer:

 Johannes Ferdinand Fenger (1805-1861) – dansk præst og teologisk forfatter
 Johannes Frederik Fenger (1881-1934) – dansk højesteretssagfører
24 Minuti

24 Minuti var en Italiensk gratisavis, udgivet af Il Sole 24 Ore i byerne Rom og Milano i samarbejde med Il Sole 24 Ore Radiocor.

Det første nummer blev udsendt i 2006, og avisen var den første gratisavis der forsøgte at henvende sig til læsere blandt overklassen i Italien. Ejerne var dog nødsaget til at lukke avisen med udgangen af marts 2009 på grund af svigtende annonceindtægter foranlediget af finanskrisen. 

Aviser fra Italien
Etableret i 2006
Ophørt i 2009
Peter Rasmussen (basunist)

Peter Christian Hans Rasmussen (16. december 1906 i Hørsholm – 27. september 1992) var en dansk basunist og kapelmester. Han betragtes sammen med Kai Ewans og Leo Mathisen som én af pionererne indenfor dansk jazz. 

Efter at have spillet sammen med Valdemar Eiberg og Kai Ewans i 1920'erne, rejste han til Tyskland, hvor han skrev kontrakt med Bernard Ettés store danseorkester. Med dette orkester var han flere gange i USA. I 1931 vendte han tilbage til Danmark og spillede et års tid med Kai Julians orkester, fra 1932-1936 med Erik Tuxens orkester og 1936-1943 igen hos Kai Ewans.

Senere dannede han egne orkestre i årene der fulgte og arbejdede i 1970'erne freelance i Danmarks Radio både som kapelmester, musikproducer og causeur.

Eksterne henvisninger 
 

Dirigenter fra Danmark
Musikere fra Danmark
Jazzmusikere fra Danmark
Martin Voss

Martin Peter Voss (født 5. september 1967 i Aarhus) er en tidligere dansk atlet medlem af Aarhus 1900

Martin Voss deltog i de 1996 i Atlanta og opnåede en 26. plads i stangspring på resultatet 5,40. I 1990'erne forbedrede han den danske rekord i stangspring med 50cm til 5,70. Han vandt 26 danske mesterskaber. Han fik "Den gyldne puma" 1992.

Internationale mesterskaber 
 1999 VM Stangspring 23.plads 5,40 
 1998 EM Stangspring 17.plads 5,30 
 1998 EM-inde Stangspring inde 6.plads 5,60 
 1997 VM Stangspring uden resultat 
 1997 VM-inde Stangspring inde 15.plads 5,55
 1996 OL Stangspring 26. plads 5,40
 1995 VM Stangspring 28.plads 5,20 
 1995 VM-inde Stangspring inde 18.plads 5,50 
 1994 EM Stangspring 16.plads 5,40 Århus 1900 
 1994 EM-inde Stangspring inde 15.plads 5,40 
 1993 VM Stangspring 29.plads 5,45 
 1992 EM-inde Stangspring inde 18.plads 5,15 
 1991 VM Stangspring 16.plads 5,20

Internationale ungdomsmesterskaber 
1986 JVM Stangspring 11.plads uden resultat i finalen

Internationale veteranmesterskaber 
2004 Veteran-EM 35-39 Stangspring  4,80

Danske mesterskaber 
 2006  Stangspring inde  4,80  
 2005  Stangspring inde  4,80  
 2003  Stangspring inde  5,00  
 2002  Stangspring inde  5,00  
 2001  Stangspring inde  5,20  
 2000  Stangspring  5,40  
 2000  Stangspring inde  5,50  
 1999  Stangspring  5,20  
 1999  Stangspring inde  5,60  
 1998  Stangspring  5,20  
 1998  Stangspring inde  5,60  
 1997  Stangspring  5,70  
 1997  Stangspring inde  5,65  
 1996  Stangspring  4,90  
 1995  Stangspring  5,40  
 1995  Stangspring inde  5,40  
 1994  Stangspring  5,30  
 1994  Stangspring inde  5,50  
 1993  Stangspring  5,40  
 1993  Stangspring inde  5,10  
 1992  Stangspring  5,10  
 1992  Stangspring inde  5,30  
 1991  Stangspring  5,30  
 1991  Stangspring inde  5,20  
 1990  Stangspring  5,00  
 1988  Stangspring  5,00  
 1988  Stangspring inde  4,90  
 1987  Stangspring  4,90  
 1985  Stangspring  4,70  
 1984  Stangspring  4,70 

Danske veteranmesterskaber 
 2004  Stangspring 35-39 4,80

Danske rekorder 
Stangspring inde  5,72  25. februar 1995  
Dansk juniorrekord 
Stangspring 5,05  8.juni 1986

Personlig rekord 
Stangspring: 5,70 (1996 og 1997)  
Stangspring inde: 5.72 (1995)

Eksterne henvisninger 
 Martin Voss – Olympics at Sports-Reference.com 
 IAAF profil – Martin Voss
 DAF i tal – Martin Voss 

Stangspringere fra Danmark
Atleter fra Aarhus 1900
Danske OL-deltagere i atletik
Personer fra Aarhus
HDBaseT

HDBaseT er en forbrugerelektronik (CE) forbindelsesteknologi for langdistance transmission af ukomprimeret high-definition video, audio, 100BaseT-ethernet, højeffekt (op til 100 watt og 10,2 Gbps) over kabel og forskellige kontrolsignaler, via en op til 100 meter Cat5e/Cat6 TP-kabel med 8P8C (forkert benævnt RJ-45) forbindelser som i forvejen anvendes til telefoni og ethernet LAN-forbindelser.

 

HDBaseT tilbyder et alternativt digitalt hjemmenetværk til standarder såsom HDMI, radiofrekvens(RF), koaksialkabel, composite video, S-video, SCART, component video, D-Terminal eller VGA, hvilket er egenskaber som hidtil har været utilgængelige i CE industrien. HDBaseT forbinder og giver netværk til CE-enheder såsom tv-modtagerbokse, DVD-afspillere, Blu-ray-afspillere, personlig computer (PC'er), videospillekonsoler og AV-modtagere til kompatible digital lyd-enheder, monitorer og digital-tv.

 
HDBaseT understøtter alle TV og PC-videoformater, inklusiv standard, enhanced, high-definition og 3D-video.  

HDBaseT-alliancen udgjordes den 14. juni 2010 af Samsung Electronics, Sony Pictures Entertainment, LG Electronics og Valens Semiconductor, og blev oprindelig udviklet af Valens.
 
HDBaseT 1.0-specifikationen blev gjort færdig i juni 2010.
 
Produkter med indlejret HDBaseT-teknologi forventes at dukke op sen 2010 og tidlig 2011. Eksternt tilbehør er allerede tilgængeligt på markedet.

Kilder/referencer

Se også 
 DisplayPort
 HDMI
 Light Peak

Eksterne henvisninger 
 HDBaseT Alliance (HDBaseT Alliance homepage)
 Valens Semiconductor homepage 

Digitalt fjernsyn
Philippe Jaccottet

Philippe Jaccottet (født 30. juni 1925 i Moudon i Schweiz, død 24. februar 2021) var en fransk digter og oversætter. Siden 1948 bosat i Frankrig; først i Paris, og siden 1953 ved byen Grignan i det sydøstlige Frankrig.

Jaccottet udtrykte sig i både poesi og prosa samt i en særlig noteform, hvor korte dagbogslignende notater veksler med korte lyriske indslag og længere prosalyriske passager. Hans tekster søger tilknytning til og forståelse af naturen og verden i et ofte afdæmpet og enkelt formsprog, der leder efter det mest indlysende udtryk. Poesien er en på en gang eftertænksom og tilbageholdende søgen efter skønhed og erkendelse.

Udover sine egne tekster begik Jaccottet en lang række oversættelser fra især tysk og italiensk, bl.a. af Goethe, Novalis, Hölderlin og Thomas Mann. Også den italienske digter Giuseppe Ungaretti og Homers Odysseen har han oversat til fransk.

Jaccottet havde også et virke som kritiker bag sig og han udfærdigede flere kritiske afhandlinger, især om samtidige, franske digtere som fx Francis Ponge, Paul Claudel og Yves Bonnefoy. 

Han modtog flere litteraturpriser, heriblandt den prestigefulde tyske Petrarca-Preis i 1988 og den franske Prix Goncourt de la poésie i 2003.

Referencer 

Digtere fra Schweiz
Digtere fra Frankrig
Oversættere fra Frankrig
The Sims 3: Fuld Gas

The Sims 3: Fuld Gas (engelsk: The Sims 3: Fast Lane Stuff) er den anden ekstrapakke til The Sims 3 med biler som hovedtema. Det blev officielt annonceret den 28. juni 2010 og blev udgivet i Nordamerika den 7. september 2010 og i Europa den 10. september 2010.

Nye ting 
 Nye møbelteamer (klassiske luksusbiler, racerbiler, 50'er rockbiler, smarte spionbiler)
 12 nye biler
 Nyt tøj
 Nye møbler

Kontrovers angående reklamer 
Nogle simsspillere udtrykte deres utilfredshed over størrelsen af sponsorannoncer i spillet især racer og formel 1 teamet.
En af lederne på Sims 3-forummet svarede følgende på det: 

3: Fuld Gas

en:The Sims 3#Stuff packs
The Sims 3: Aftenunderholdning

The Sims 3: Aftenunderholdning (oversat fra engelsk The Sims 3: Late Night) er en udvidelsespakke til The Sims 3 fra Electronic Arts. Det var tidligere rygtet under navnet After Dark og har denne gang, ligesom i The Sims 2: Nightlife, fester og nattelivet som tema.

Nye ting 
 Vampyrer (egenskaber: blive hurtigere stærk, leve meget længere og mulighed for at suge plasma fra andre simmer)
 Nye NPCer heriblandt butler, udsmider og berømthed
 Nye byggeværktøjer bl.a springvand, halvægge og buer
 Boblebad, piano, trommer, bas og dart
 Simmer kan undslippe en paparazzi
 Det kan have almindelige job om dagen og stjerner om natten
 VIP-sektioner nogle steder
 Sang af Travis McCoy
 Nye drinks og opskrifter
 Nye personlighedstræk nemlig superstjerne og genert
 Undergrundsbaner og elevatorer
 Man kan bl.a side og snakke mens man drikker
 Nye job bl.a bartender og skuespiller
 Nye tatoveringer, frisure og man kan bestemme flere genetiske ting
 Bands
 En skjult vampyr bar
 Evnen til at flytte malerier op af og ned af væggene
 Du kan danne bands

Musik 
 Dr. Dre – "Under Pressure"
 3OH!3 – “Double Vision”
 Bryan Rice – “There for You”
 Chiddy Bang – “Here We Go”
 Electrolightz – “Miss Outta Control”
 Eliza Doolittle – “Rollerblades”
 Foxy Shazam – “Unstoppable”
 Hadag Nahash – “Lo Maspik”
 Hadouken! – “M.A.D.”
 Jessica Mauboy – “Saturday Night”
 Junkie XL – “Live Wired”
 Kelis – “Brave”
 Kelly Rowland – “Rose Colored Glasses”
 King Fantastic – “All Black Ying Yang (The Party Song)”
 My Chemical Romance – “Na Na Na (Na Na Na Na Na Na Na Na Na)”
 Nikki & Rich – “Next Best Thing”
 The Ready Set – “More Than Alive”
 Soulja Boy – “Speakers Going Hammer”
 Travie McCoy – “Need You”

3: Aftenunderholdning
Computerspil fra 2010
Rod Humble

Rod Humble (født 1. juni 1964) er Executive Producer for Sims opdeling af spilfirma Electronic Arts siden 2004. Han har bidraget til udviklingen af spil siden 1990, og er bedst kendt for sit arbejde med Electronic Arts titler, The Sims 2 og The Sims 3. Han udvikler også sit eget spil. Den 7. oktober 2008 skrev en pressemeddelelse, at Electronic Arts Inc. har forfremmet Humble til Executive Vice President og chef for The Sims Label af EA.I denne rolle vil Humble være ansvarlig for The Sims Label, som udvikler og markedsfører life-simulation spil og online communities med fokus på kreativitet, fællesskab og humor.

Ekstern henvisning 
 

Computerspilsdesignere
Rasmus Fenger

Rasmus Fenger kan henvise til flere personer:

 Rasmus Fenger (præst) (1761-1825) – dansk præst
 Rasmus Fenger (dyrlæge) (1835-1906) – dansk højskolelærer og dyrlæge
 Rasmus Theodor Fenger (1816-1889) – dansk præst